Domo de familio Tabatabai

La Domo de familio Tabatabai estas historia doma muzeo en Kaŝano, Irano. Ĝi estis konstruita ĉirkaŭ 1880, dum la reĝado de la gaĝara dinastio, por la bonhava familio Tabatabai. Ĝi estas unu el la eminentaj historiaj domoj de Kaŝano, kune kun la Domo de Amerioj, la Domo de Boruĝerdioj, la Domo de Abbasioj, kaj aliaj. Arkitekturo La Domo de familio Tabatabai estis desegnita de la arkitektura ostad (majstro) Ali Marjam, kiu pli poste desegnis ankaŭ la apudan domon nomata la Domo de Boruĝerdioj, kiu estas restarigita. La Domo de Tabatabaioj kovras preskaŭ 5,000 kvadratajn metrojn kaj inkluzivas 40 ĉambrojn, kvar kortojn, kvar kelojn, tri ventkaptilojn (aŭ ventoturojn, perse: bagdir, laŭvorte: ventpreniloj) kaj ĝardenojn. La domo konsistas el la biruni ("ekstero", la publika areo) kaj la andaruni ("interno", la privataj kvaronoj), kiuj estas inter la plej gravaj karakterizaĵoj de la tradicia loĝdoma arkitekturo de Irano kaj ĝi estas ornamita per ŝtonaj reliefoj, stukado kaj vitralo. Bildaro Vidu ankaŭ Irana arkitekturo Kaŝano Vidindaĵoj en Kaŝano Listo de historiaj iranaj arkitektoj Historio de persaj kupoloj Referencoj Eksteraj ligiloj "Khan-e Tabatabaei". [1]